Փոխվարչապետ Մհեր Գրիգորյանի գրասենյակի փոխանցմամբ, ողջունելով հյուրերին՝ փոխվարչապետ Մհեր Գրիգորյանը նշել է, որ դժվարանում է Հայաստանի համար թերագնահատել համագործակցությունը ՎԶԵԲ-ի հետ, քանի որ դա ոչ միայն հարաբերություններ է ֆինանսական ոլորտում, այլեւ ճիշտ բիզնես մշակույթի ձեւավորման երաշխիք եւ մարդկային կապիտալի վրա բացարձակ դրական ազդեցություն ունեցող գործոն: Ըստ փոխվարչապետի՝ տնտեսությունը զարգացնելու եւ կոռուպցիայի դեմ պայքարելու ճիշտ մշակույթ ձեւավորել նշանակում է նաեւ հարաբերություններ զարգացնել ճիշտ գործընկերների հետ: Մհեր Գրիգորյանը վերահաստատել է ՎԶԵԲ-ի հետ համագործացկությունը խորացնելու եւ ընդլայնելու կառավարության պատրաստակամությունը: